《八咏应制二首》
唐代·上官仪

启重帷，重帷照文杏。翡翠藻轻花，流苏媚浮影。

瑶笙燕始归，金堂露初晞。风随少女至，虹共美人归。

罗荐已擘鸳鸯被，绮衣复有蒲萄带。残红艳粉映帘中，

戏蝶流莺聚窗外。洛滨春雪回，巫峡暮云来。

雪花飘玉辇，云光上璧台。共待新妆出，清歌送落梅。

入丛台，丛台裛春露。滴沥间深红，参差散轻素。

妆蝶惊复聚，黄鹂飞且顾。攀折殊未已，复值惊飞起。

送影舞衫前，飘香歌扇里。望望惜春晖，行行犹未归。

暂得佳游趣，更愁花鸟稀。

且学鸟声调凤管，方移花影入鸳机。

作者简介：上官仪（608年－665年），字游韶，陕州陕县（今河南三门峡市陕州区）人，唐朝宰相、诗人，才女上官婉儿的祖父。上官仪早年曾出家为僧，后以进士及第，历任弘文馆直学士、秘书郎、起居郎、秘书少监、太子中舍人。他是初唐著名御用文人，常为皇帝起草诏书，并开创“绮错婉媚”的上官体诗风。